
R E F E R A T

privind accesul şi folosirea gratuită de către populaţie a WC-urilor publice aflate în administrarea Serviciului Public de Administrare Locuinţe şi Utilităţi, precum şi stabilirea orarului de funcţionare a acestora
Ca urmare a propunerilor făcute de populaţie şi a faptului că acest serviciu este în slujba comunităţii, în conformitate cu prevederile HG 955/15.06.04 pentru aprobarea reglementărilor-cadru de aplicare a OG 71/2002 privind organizarea şi funcţionarea serviciilor publice de administrare a domeniului public şi privat de interes local, propunem ca intrarea populaţiei la WC-urile Publice aflate pe teritoriul Municipiului Timişoara în administrarea Serviciului Public De Administrare Locuinţe să se facă gratuit.

Facem această propunere deoarece taxa ce s-a perceput până în prezent a fost stabilită de S.C. Administrarea Domeniului Public S.A. în anul 1998 şi nu a fost modificată din momentul preluării activităţii de către Primăria Municipiului Timişoara şi până în prezent.

Menţionăm că sumele încasate de la populaţie sunt nesemnificative în raport cu cheltuielile care se impun a fi făcute pentru bunul mers al acestei activităţi  ( venituri circa 500 RON/lună; cheltuieli cu materiale consumabile 1330,5 RON/lună; cheltuieli cu utilităţile – apă, curent electric, colectarea gunoiului circa 1600 RON/lună; cheltuieli cu personalul circa 7400 RON/lună )

De asemenea propunem adaptarea unui orar de funcţionare flexibil, în funcţie de necesităţi, pentru fiecare locaţie în parte, după cum urmează :

1) WC P-ţa Unirii……………… mai-sept …Luni – Duminică.…08-24

                                                        oct.-apr…..Luni – Vineri……..08-16

2) WC P-ţa Ţepeş Vodă …………………….Luni – Vineri ….....07.30-15.30

3) WC Parc Central………………………… Luni – Vineri …….09-17

4) WC str. C. PORUMBESCU…………..… Luni – Vineri.…….09-17

5) WC str. IULIU MANIU……………….….Luni – Vineri.…….09-17

6) WC P-ţa Traian……………… mai-sept …Luni - Duminică….08-24

                                                        oct.-apr…...Luni – Vineri….….08-16
7) WC Parc Botanic…………. martie-sept …Luni - Duminică….11-19

                                                       Oct-feb……Luni - Duminică….11-17

